Milano hercogystė
Milano hercogystė – valstybė Šiaurės Italijoje, egzistavusi 1395–1797 m., priklausiusi Šventajai Romos imperijai. Iš pradžių Milano hercogystę valdė Viskončiai, vėliau – Sforcos. Vėliau hercogystę valdė iš Ispanijos, Austrijos, Prancūzijos. Milano hercogystės teritorija apėmė didžiąją dalį Lombardijos žemių, joje buvo Milanas ir Pavija, tradiciniai senosios Italijos karalystės centrai. Milano hercogystei priklausė ir Parma, tačiau XVI a. ji buvo atskirta ir sudarė atskirą Parmos hercogystę.